Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamattu käyttää uskovista muun muassa nimitystä pyhät.
Sana "pyhät" ei merkitse meille ehkä kovinkaan paljoa.
Mutta sekä hepreassa että kreikassa se todella tarkoittaa pyhää ihmistä.
Miten pyhyys sitten syntyy ihmisessä?
Avainsana on totuus.
Perimmäinen totuus on Messias Jeshua.
Mutta kun totuus vaikuttaa elämässämme, se pyhittää meitä.
Pyhitys liittyy pyhyyteen.
Messias puhuu Filadelfian seurakunnalle juuri pyhyydestä.
Otetaan esille Ilmestyskirjan luku 3 ja jae 7.
Messiaalla on Filadelfian seurakunnalle vain hyvää sanottavaa.
Heitä ei tarvinnut moittia.
Katsotaan, mitä voimme oppia Filadelfian seurakunnalta, -
jotta voisimme elää pyhitettyä elämää.
Ilm. 3:7: -
"Ja Filadelfian seurakunnan enkelille [sanansaattajalle] kirjoita: -
'Näin sanoo Pyhä, Totinen...'"
Jokaisessa näistä kirjeistä -
Messias ilmaisee itsestään jotain.
Äskeisessä rinnastettiin pyhyys ja totuus.
Se tulee esiin kaikkialla Sanassa.
Jos emme elä totuudessa, meistä ei näy pyhyyttä.
Jos emme pysy totuudessa, emme ymmärrä Jumalan tarkoitusperiä, -
koska pyhyys ja pyhitys liittyvät Jumalan tarkoitusperiin.
"Ja Filadelfian seurakunnan enkelille kirjoita: 'Näin sanoo Pyhä, Totinen, -
jolla on Daavidin avain..."
Eräälle aiemmalle seurakunnalle Messias sanoi -
pitävänsä kädessään kuoleman ja tuonelan avaimia.
Hän määrää, kuka joutuu kadotukseen.
Messias sanoi nimenomaan Filadelfian seurakunnalle, -
joka oli uskollinen ja eli rakkaudessa ja totuudessa: -
"Minulla on Daavidin avain."
Daavid tunnetaan kuninkuudestaan -
ja siitä, että Jumala teki hänen kanssaan liiton.
Monet huomauttavat ihan oikein, -
että Jumalan Daavidin kanssa tekemä liitto koski Messiasta.
Mutta Messias on se, joka perustaa valtakunnan.
Daavid liittyy siis aina valtakuntaan.
"... jolla on Daavidin avain, -
hän, joka avaa, eikä kukaan sulje, ja joka sulkee, eikä kukaan avaa..."
Siinä viitataan ikuisen pelastusvarmuuden oppiin.
Ymmärrän, etteivät monet usko -
kerran pelastettu, aina pelastettu -oppiin.
Heidän mielestään tuo oppi antaa uskovalle luvan tehdä syntiä. Ei niin.
Roomalaiskirjeen mukaan yksi pääsyy ihmisten uskoontulolle on se, -
että he tahtovat kääntyä pois synnistä.
Uskoontulleet maistoivat syntiä entisessä elämässään.
He saivat esimakua synnin seurauksesta, kuolemasta.
Siksi uskovat eivät tahdo lupaa tehdä syntiä.
Minun elämässäni synti merkitsi -
synkkää, tuskan ja masennuksen täyttämää ajanjaksoa.
Elin tappiossa ja häpeässä. Miksi tahtoisin luvan tehdä syntiä?
Enhän tahdo elämääni sairauttakaan.
Tahdon pyhyyttä ja totuutta.
"...jolla on Daavidin avain, hän, joka avaa, eikä kukaan sulje, -
ja joka sulkee, eikä kukaan avaa..."
Toisin sanoen Jumalan liitto ihmisen kanssa on ikuinen.
Pelastetut eivät voi kadottaa pelastusta.
Ajatellaanpa ilosanoman lupausta iankaikkisesta elämästä.
Jos pelastuksen voi kadottaa tai antaa pois, -
haluaisiko uskova todella hylätä Vapahtajan?
Voitko kuvitella jonkun, -
joka on pelastunut ja kokenut Jumalan läheisyyttä, -
sanovan, ettei halua sitä enää? Ei tietenkään.
Sana opettaa, että Jumalan pelastus on ikuinen.
Jos ikuisen elämän voi menettää, eihän se ikuista ollutkaan.
Ajattele, miten Sanassa kuvaillaan pelastusta.
Eli jos pelastus avataan jollekulle, sitä ei häneltä suljeta.
Niille, jotka ovat Daavidin liiton torjuneet, sitä ei avata.
Jae 8: "Minä tiedän sinun tekosi."
Messias arvioi jokaista seurakuntaa.
Jumala arvioi myös sinua.
Toimintasi vaikuttaa hengelliseen kypsyyteesi.
"Minä tiedän sinun tekosi. Katso, minä olen avannut sinun eteesi oven..."
Siinä Messias puhuu Filadelfian seurakunnalle, -
joka on osoittanut rakkautta.
Filadelfia tulee kreikan sanasta, joka tarkoittaa veljensä rakastamista.
Ve-ahavta le-reacha kamocha tarkoittaa hepreassa: -
Rakasta lähimmäistäsi niin kuin itseäsi.
Kun olemme kuuliaisia Jumalan Sanalle, eteemme avautuu ovi.
Kun olemme kuuliaisia, vihollinen ei saa meistä voittoa.
"Katso, minä olen avannut sinun eteesi oven, -
eikä kukaan voi sitä sulkea; sillä tosin on sinun voimasi vähäinen, -
mutta sinä olet ottanut vaarin minun sanastani -
etkä ole minun nimeäni kieltänyt."
Ihmisen nimi kertoo hänen luonteestaan.
Jumalan Sana ja Messiaan nimi liittyvät toisiinsa.
Nimi ilmaisee luonnetta.
Vain silloin, kun noudatamme Jumalan Sanaa, -
meistä näkyy Jumalan nimi ja luonne. Sitä on oikea hengellisyys.
Voitto tarkoittaa sitä, että olosuhteista riippumatta -
meistä näkyy Jumalan luonne.
Kun tuomme esiin Jumalan luonnetta paikasta riippumatta -
saamme elää voitossa.
Jae 8: -
"... sillä tosin on sinun voimasi vähäinen, -
mutta sinä olet ottanut vaarin minun sanastani -
etkä ole minun nimeäni kieltänyt.
Katso, minä annan sinulle saatanan synagoogasta niitä..."
Siinä puhutaan jälleen "saatanan synagogasta".
Synagoga ei liity siinä juutalaisuuteen vaan tarkoittaa kokoontumispaikkaa.
Jos käy Kreikassa tutkimassa muinaisia paikkoja, -
huomaa, että moniin niistä on kaiverrettu sana "synagoga", -
vaikkeivät ne liity juutalaisuuteen mitenkään. Ne olivat kokoustiloja.
Tässä sanotaan, että vaikka lähistöllä oli vihollisen kokoontumispaikka, -
tämä seurakunta oli voittaja.
He eivät sallineet vihollisen vaikuttavan itseensä.
He elivät uskollisina Jumalan totuudessa.
"Katso, minä annan sinulle saatanan synagoogasta niitä, -
jotka sanovat olevansa juutalaisia, eivätkä ole..."
He väittävät ylistävänsä Jumalaa ja yrittävät tehdä synnistään oikeutetun.
Mutta he eivät ylistä Jumalaa eivätkä elä hänelle kuuliaisina.
"...vaan valhettelevat..."
Meidät on kutsuttu puhumaan totuutta, -
sanomaan mikä on oikein, mikä väärin.
Ortodoksiseksi rabbiksi opiskelevat -
käyvät kurssin nimeltä asurim u'mutarim, -
jossa tutkitaan, mikä on kiellettyä ja mikä sallittua.
Meidän pitää tietää, mikä on oikein ja mikä väärin.
Tämä seurakunta miellytti Jumalaa, koska se puhui totuutta -
eikä välittänyt siitä, mitä ihmiset sanoisivat.
He välittivät siitä, mitä Jumala sanoisi.
"...katso, minä olen saattava heidät siihen, -
että he tulevat ja kumartuvat sinun jalkojesi eteen..."
Eli ne, jotka valehtelevat ja väittävät ylistävänsä Jumalaa, -
joutuvat Filadelfian seurakunnan auktoriteetin alaisuuteen.
Eli uskovat saavat hallita ja olla enemmän kuin voittajia.
"...he tulevat ja kumartuvat sinun jalkojesi eteen -
ja ymmärtävät, että minä sinua rakastan."
Miksi siinä sanotaan niin?
Tämä seurakunta, jota Messias arvioi myönteisesti, -
tietää, että Jumala rakastaa sitä -
Messias Jeshuan kautta.
Seurakunta voittaa vihollisen hyökkäykset ja tarkoitusperät, -
minkä heidän vihollistenkin täytyy tunnustaa.
Jotkut tulkitsevat kohdan niin, -
että vihollisetkin tekevät parannuksen, -
koska he näkevät Jumalan rakkauden tässä seurakunnassa.
"Koska sinä olet ottanut minun kärsivällisyyteni sanasta vaarin, -
niin minä myös otan sinusta vaarin -
pelastan sinut koetuksen hetkestä, -
joka on tuleva yli koko maanpiirin koettelemaan niitä, -
jotka maan päällä asuvat."
Siinä puhutaan 7 vuoden ajanjakson jälkimmäisestä puoliskosta.
Messias kertoo meille Ilmestyskirjan luvuissa 2 ja 3, -
kuka hän on, mitä hän tekee elämässämme -
ja mihin hän on meidät kutsunut.
Näin voimme pysyä uskollisina ensimmäisen 3,5 vuoden aikana.
Joidenkin mielestä uskovat temmataan ylös -
ennen tuota seitsemän vuoden ajanjaksoa, -
mutta sellainen tulkinta on ongelmallinen.
Nuo viimeiset 7 vuotta ovat kyllä ahdistuksen aikaa, -
mutta ahdistus ei pysy samanlaisena koko aikaa.
Asia käy selväksi tutkiessamme Ilmestyskirjaa eteenpäin.
Meidän on tärkeä ymmärtää, -
mitä tarkoitetaan termillä hävityksen kauhistus.
Sekä Danielissa että Matt. 24:ssä sanotaan, -
että hävityksen kauhistus tapahtuu silloin, -
kun antikristus menee kaikkeinpyhimpään.
Israelissa täytyy siis olla lopun aikoina temppeli.
Siksi ajattelen, ettemme ole vielä lopun ajoissa vaan niiden lähellä.
Lopun ajat alkavat sitten, -
kun Dan. 8:n alussa mainittu taistelu käydään.
Sen seurauksena antikristus nousee valtaan.
Jerusalemiin täytyy myös rakentaa temppeli ennen lopun aikojen alkua.
Temppelissä uhrataan taas eläimiä, mutta ne uhrit eivät miellytä Jumalaa.
2. Tess. 2:ssa kerrotaan, että 7 vuoden liiton keskikohdalla -
antikristus menee kaikkeinpyhimpään -
ja syyllistyy siihen, mitä Sana nimittää hävityksen kauhistukseksi.
Silloin hän julistautuu Jumalaksi ja kaikkein pyhimmäksi olennoksi.
Sitä nimitetään hävityksen kauhistukseksi.
2. Tess. 2:n mukaan se on viimeinen uskovien näkemä tapahtuma.
Pian sen jälkeen, olipa kyse sekunneista tai viikoista, -
uskovat temmataan ylös.
Esimerkiksi Dan. 12:ssa kerrotaan, -
että sen jälkeen alkaa kaikkein ankarin vainojen aika.
Palataan Ilm. 3:20:een: -
"Koska sinä olet ottanut minun kärsivällisyyteni sanasta vaarin, -
niin minä myös otan sinusta vaarin ja pelastan sinut koetuksen hetkestä, -
joka on tuleva yli koko maanpiirin koettelemaan niitä, -
jotka maan päällä asuvat."
Huomaa sanonta "ne, jotka maan päällä asuvat".
Ilmestyskirjassa puhutaan kahdentyyppisistä ihmisistä, -
niistä, jotka asuvat maan päällä, ja niistä, jotka ovat taivaassa.
Kyseessä ei kuitenkaan ole ihmisten sijainti.
"Maan päällä asuvat" tarkoittaa maailman mielen mukaan eläviä.
"Taivaassa asuvat" elävät Jumalan valtakunnan periaatteiden mukaan.
Kun Messias on palannut hakemaan omansa, -
kaikki maan päälle jäävät ovat ei-uskovia.
Ei-uskovissa on sekä juutalaisia että ei-juutalaisia.
Mutta molemmista ryhmistä pelastuu jäännös, -
mutta tulevat uskoon ahdinkojen keskeltä.
Messias puhuu tässä niistä, jotka ovat tulleet uskoon ennen ahdistusta: -
"...pelastan sinut koetuksen hetkestä, -
joka on tuleva yli koko maanpiirin koettelemaan niitä, -
jotka maan päällä asuvat.
Minä tulen pian..."
Sanat "minä tulen pian" tarkoittavat tässä ylöstempausta.
Sen mukaan meidän tulee elää odottaen, -
että Jumalan uskoville antamat lupaukset toteutuvat.
Jae 11: "Minä tulen pian; pidä, mitä sinulla on, -
ettei kukaan ottaisi sinun kruunuasi."
Siinä mainitaan jälleen kruunut.
Kruunuilla ei tarkoiteta pelastusta vaan palkintoja.
Niin Sanassa on aiemmin opetettu.
Emme halua tulla petetyiksi tai joutua harhaan, -
emmekä tahdo elää ristiriidassa Jumalan totuuden kanssa, -
koska muuten menetämme kruunumme.
Kun tulee aika palvoa Jumalaa julkisesti, -
asetamme kruunumme Messiaan jalkojen juureen.
Emme tahdo olla silloin tyhjin käsin.
Selitän asiaa.
Uskoontulostamme voi mennä jopa kymmeniä vuosia, -
ennen kuin seisomme Jumalan edessä.
Emme halua seistä siinä ilman, että meillä on hänelle jotain annettavaa.
Silloin sanomme: "Sinä annoit minun puolestani kaikkesi, -
mutta minä en ole tehnyt mitään sinun puolestasi."
Siksi on tärkeä, ettemme joudu harhaan.
Siksi tässä puhutaan pyhyydestä ja totuudesta.
Ne saavat meissä aikaan vanhurskasta elämää.
"Minä tulen pian; pidä, mitä sinulla on, ettei kukaan ottaisi sinun kruunuasi.
"Joka voittaa, -
sen minä teen pylvääksi Jumalani temppeliin..."
Siinä puhutaan Jumalan temppelin pylväästä.
Juttelin juuri erään ystäväni kanssa sanasta pylväs, hepreaksi amud.
Pylväs kuuluu perustukseen ja tukee rakenteita.
Kirjan lopussa puhumme uuden Jerusalemin seinistä ja pylväistä.
Etkö haluakin olla mukana rakentamassa Jumalan huonetta -
paikaksi, jossa häntä palvotaan?
Jumala loi meidät kuvakseen. Siihen kuuluu palvonta.
Kun olemme alamaisia totuudelle ja noudatamme Jumalan Sanaa, -
meistä tulee Jumalan palvojia, mikä on hänen tarkoituksensa.
Meistä voi tulla tuon palvonnan perustus.
"Joka voittaa, sen minä teen pylvääksi Jumalani temppeliin, -
eikä hän koskaan enää lähde sieltä ulos..."
Saamme elää Jumalan lähellä.
"...ja minä kirjoitan häneen Jumalani nimen -
ja Jumalani kaupungin nimen, sen uuden Jerusalemin..."
Uusi Jerusalem tarkoittaa Jumalan valtakuntaa.
Messias kirjoittaa omiinsa Jumalansa ja uuden Jerusalemin nimen.
Uudessa Jerusalemissa perimme Jumalan tahdon ja tarkoitusperät.
Tässä mainitaan uusi Jerusalem, -
koska Johannes mainitsee usein asioita etukäteen, -
joihin palaa myöhemmin, -
jotta ymmärtäisimme paremmin, mistä hän puhuu.
Ilmestyskirjaa lukeneet tietävät uuden Jerusalemin.
Se on Jumalan Sanan, suunnitelmien ja tarkoitusperien lopputulos.
Se on Jumalan valtakunnan lopullinen muoto.
Jumala kertoo tässä Filadelfian uskolliselle seurakunnalle, -
että heihin kirjoitetaan Jumalan nimi. Heistä näkyy Jumalan luonne.
Jumalan tahto tapahtuu heidän elämässään.
"...minä kirjoitan häneen Jumalani nimen -
ja Jumalani kaupungin nimen, sen uuden Jerusalemin, -
joka laskeutuu alas taivaasta minun Jumalani tyköä..."
Mieleeni tulee Jaakobin kirjeen jae: -
"Jokainen hyvä anti ja jokainen täydellinen lahja tulee ylhäältä..."
Sellainen on uusi Jerusalem.
Jumala haluaa antaa sen meille ikuisiksi ajoiksi.
Niin hän ilmoitti Filadelfian seurakunnalle, -
joka oli kokenut Jumalan rakkauden ja rakastaneet veljiään, -
mitä sana Filadelfia tarkoittaa.
"...minä kirjoitan häneen... oman uuden nimeni."
Messias sanoo: "...ja oman uuden nimeni."
Nämä uskolliset uskovat, jotka ovat kokeneet Jumalan rakkauden -
ja antaneet sen muuttaa itsensä, -
ymmärtävät Messiaan uuden nimen, -
sen, kuka hän todella on. Siinä viitataan Jumalan valtakuntaan.
Noustuaan kuolleista Jeshua sanoi Marialle: -
"Älä koske minuun, koska en ole vielä noussut ylös."
Tässä tarkoitetaan sitä, -
miten ainutlaatuinen Jeshua oli ylösnousemuksensa jälkeen.
Tässä luvataan, että mekin saamme sen kokea.
Jae 13: "Jolla on korva, se kuulkoon, mitä Henki seurakunnille sanoo.'"
Pääajatukseni on seuraava.
Olemmeko me kuin Filadelfian seurakunta?
Pyrimmekö elämään samoin?
Elämmekö yhtä kuuliaisina? Avain kuuliaisuuteen on rakkaus.
Pyri siis ilmaisemaan Jumalan elämää muuttavaa rakkautta.
Nähdään ensi viikolla.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen